### Beslutninger

Hjalte Dahl med bemærkning, at byrådet i sit møde den 30. april 2025 med 21 stemmer for (Socialdemokratiet, Det Konservative Folkeparti, Socialistisk Folkeparti, Venstre og Radikale Venstre) 2 imod (Enhedslisten de Rød-Grønne og Danmarksdemokraterne) og 2 undlod at stemme (Liberal Alliance og Alternativet) har vedtaget Magistratens indstilling i overensstemmelse med erklæring fra Økonomi- og Erhvervsudvalget af 23. april 2025.

###

BESLUTNINGSFORSLAG FRA S

Baggrund

Socialdemokratiet har, på baggrund af en del presse opmærksomhed, gennemgået kommunens nuværende investeringsportefølje og har identificeret en række investeringer, der rejser bekymring på grund af etiske og bæredygtighedsmæssige overvejelser.

I gennemgangen har vi fundet investeringer inden for sektorer, der ofte optræder på eksklusionslister hos danske pensionskasser og finansielle institutioner. Disse sektorer og deres tilknyttede bekymringer omfatter:

- Fossile brændstoffer og høj klimapåvirkning

Investeringer i olie- og gasindustrien, som udleder betydelige mængder drivhusgasser, modarbejder kommunens klimamål og ambition om at fremme en grøn omstilling. Virksomheder som Exxon Mobile Group står stadig på listen og er derfor indirekte med til at understøtte industrien.

- Tobaksproduktion

Tobaksindustrien er kendt for sine sundhedsskadelige produkter, der har alvorlige konsekvenser for folkesundheden. Investering i tobaksproduktion strider mod kommunens sundhedsmål og skaber en etisk uoverensstemmelse med vores sundhedsinitiativer.

- Kontroversielle våben og militær teknologi

Virksomheder, der producerer kontroversielle våben som atomvåben og andre militærprodukter, som er forbundet med menneskerettighedskrænkelser, udgør et etisk dilemma og strider mod kommunens forpligtelser til menneskerettigheder og fredelig konfliktforebyggelse.

- Arbejdsvilkår og rettigheder

Flere virksomheder i porteføljen har udfordringer med arbejdstagerrettigheder og problematiske arbejdsforhold. Investering i disse virksomheder er i modstrid med kommunens værdier om retfærdige og ordentlige arbejdsforhold.

På denne baggrund foreslår Socialdemokratiet, at byrådet vedtager en politik om strammere rammer for investeringer, og at Borgmesterens Afdeling fremlægger forslag til en ny investeringspolitik for byrådet. De opdaterede rammer skal sikre, at kommunen fortsat undgår investeringer, direkte eller indirekte, i fossile brændstoffer, specielt olie og gas, ekskluderer tobaksindustrien af hensyn til folkesundheden, udelukker kontroversielle våbenindustrier og prioriterer virksomheder med gode arbejdsforhold og respekt for arbejdstagerrettigheder.

På vegne af Socialdemokratiet

Simon Lauritsen

Formand for Økonomi- og Erhvervsudvalget

INDSTILLING FRA BORGMESTERENS AFDELING

### Resume

Indstillingen fremsendes på baggrund af forslag fra Socialdemokratiet i byrådet 4. december 2024.

Med indstillingen fremsendes forslag til skærpelse af [adresse] investeringspolitik og opstramning af retningslinjerne vedrørende aktive ejerskab og ansvarlige investeringer.

På baggrund heraf foreslås en revidering af [adresse] retningslinjer for aktive ejerskab og ansvarlige investeringer (Retningslinjer) med fokus på en opstramning af engagement processen, samt en skærpelse af overholdelse af retningslinjerne for aktive ejerskab og ansvarlig investering med mulighed for tidligere eksklusion.

### Beslutningspunkter

Det indstilles:

At 1) at ekskludere komponentleverandører til producenter af kontroversielle våben.

At 2) stramme retningslinjerne for engagementsager i de tilfælde, hvor selskaberne helt tydeligt ikke er interesseret i at indgå i dialog om overholdelsen af FN’s normer, konventioner og principper, med særligt fokus på arbejdstagerrettigheder. Borgmesterens afdeling vil indgå i tæt opfølgning med kapitalforvalterne, og fremsætte krav om frasalg af selskaber hvor der ikke er opstartet dialog efter tre halvårlige møder (cirka 1 år) med forvalterne.

At 3) det præciseres i [adresse], at [adresse] anvender ATP’s eksklusionsliste som en eksklusionsliste, og at forvalterne forpligtes til ikke at investere i selskaber på denne liste, samt frasælge eventuelle selskaber der fremgår af denne liste. Eksklusionslisten opdateres to gange årligt på [adresse] hjemmeside.

At 4) Retningslinjerne for Aarhus Kommunes aktive ejerskab og ansvarlige investeringer og [adresse] hjemmeside tilrettes i overensstemmelse med indstillingen og beslutningspunkterne.

### Sagsforløb

Udvalg: [adresse]

Dato: 04-12-2024

Lars Steffensen: 23

Fremsendes til Borgmesterens Afdeling med henblik på udarbejdelse af en indstilling, jf. byrådets vedtagelse i mødet den 4. december 2024 om magistratsbehandling af forslaget.

Sagen bedes tilbagesendt byrådet via Magistraten.

Udvalg: Magistraten

Dato: 11-03-2025

Lars Steffensen: 3

Fremsendes til [adresse] med bemærkning, at Magistraten i mødet den 11. marts 2025 anbefaler, at byrådet tiltræder Borgmesterens Afdelings indstilling af 27. februar 2025.

Liberal Alliance, Det Konservative Folkeparti og Venstre tog forbehold.

Borgmesterens Afdeling udarbejder notat om praksis på området, herunder blandt andet om forslaget afspejler gængs praksis i andre kommuner, samt eventuelt afledte konsekvenser.

Udvalg: [adresse]

Dato: 26-03-2025

Lars Steffensen: 5

Fremsendes med ændringsforslaget fra Enhedslisten de Rød-Grønne til Økonomi- og Erhvervsudvalget til behandling i henhold til beslutning i byrådets møde den 26. marts 2025.

Udvalg: Økonomi- og Erhvervsudvalget

Dato: 23-04-2025

Lars Steffensen: 5

Udvalget kunne enstemmigt tiltræde indstillingen i overensstemmelse med Magistratens anbefaling.